Covid-19-statistieke: 67% van nuwe gevalle in Gauteng(Argieffoto: Unsplash) Suid-Afrika het nou meer as 1 954 400 bevestigde Covid-19-gevalle met 13 347 nuwe gevalle wat aangemeld is. Die Nasionale Instituut vir Oordraagbare Siektes (Nios) het Dinsdagaand bevestig dat 1 954 466 bevestigde Covid-19-gevalle al in die land aangemeld is. Volgens Nios is die jongste positiwiteitskoers 26,2%. Die meeste nuwe gevalle is in Gauteng (67%) aangemeld, gevolg deur die Wes-Kaap (7%) en KwaZulu-Natal (7%). Die aktiewe gevalle is altesaam 154 226. Die sterftesyfer weens Covid-19 staan nou op 60 264 nadat nog 226 sterftes aangemeld is. Tot dusver het 1 739 976 mense reeds van die virus herstel, ŉ herstelkoers van 89%. Suid-Afrika het tot dusver 13 062 835 toetse vir Covid-19 gedoen, 50 932 sedert die vorige verslag. Volgens Nios was daar in die afgelope 24 uur 711 hospitaalopnames. Daar is tans altesaam 12 559 mense wat in hospitale vir Covid-19 behandel word. Altesaam 2 900 666 mense is reeds ingeënt. Provinsiale statistieke: Sterftes en gevalle wat herstel het: